Source: http://www.europarl.europa.eu/doceo/document/A-8-2016-0133_MT.html
Timestamp: 2020-01-22 08:20:11+00:00
Document Index: 2138135

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-kwittanza għall-implimentazzjoni tal-baġit tal-Uffiċċju Ewropew ta' Appoġġ fil-qasam tal-Asil għas-sena finanzjarja 2014
Proċedura : 2015/2194(DEC)
Ċiklu relatat mad-dokument : A8-0133/2016
821k 117k
PE 569.744v01-00 A8-0133/2016
dwar il-kwittanza għall-implimentazzjoni tal-baġit tal-Uffiċċju Ewropew ta' Appoġġ fil-qasam tal-Asil għas-sena finanzjarja 2014
– wara li kkunsidra l-kontijiet annwali finali tal-Uffiċċju Ewropew ta' Appoġġ fil-qasam tal-Asil għas-sena finanzjarja 2014,
– wara li kkunsidra r-rapport tal-Qorti tal-Awdituri dwar il-kontijiet annwali tal-Uffiċċju Ewropew ta' Appoġġ fil-qasam tal-Asil għas-sena finanzjarja 2014, flimkien mat-tweġibiet tal-Uffiċċju(1),
– wara li kkunsidra r-rakkomandazzjoni tal-Kunsill tat-12 ta' Frar 2016 dwar il-kwittanza li għandha tingħata lill-Uffiċċju fir-rigward tal-implimentazzjoni tal-baġit għas-sena finanzjarja 2014 (05584/2016 – C8 - 0092/2016),
– wara li kkunsidra r-Regolament (UE) Nru 439/2010 tal-Parlament Ewropew u tal-Kunsill tad-19 ta' Mejju 2010 li jistabbilixxi Uffiċċju Ewropew ta' Appoġġ fil-qasam tal-Asil(4), u b'mod partikolari l-Artikolu 36 tiegħu,
– wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0133/2016),
1. Jagħti l-kwittanza lid-Direttur Eżekuttiv tal-Uffiċċju Ewropew ta' Appoġġ fil-qasam tal-Asil għall-implimentazzjoni tal-baġit tal-Uffiċċju għas-sena finanzjarja 2014;
dwar l-għeluq tal-kontijiet tal-Uffiċċju Ewropew ta' Appoġġ fil-qasam tal-Asil għas-sena finanzjarja 2014
– wara li kkunsidra r-rapport tal-Qorti tal-Awdituri dwar il-kontijiet annwali tal-Uffiċċju Ewropew ta' Appoġġ fil-qasam tal-Asil għas-sena finanzjarja 2014, flimkien mat-tweġibiet tal-Uffiċċju(7),
– wara li kkunsidra r-Regolament (UE) Nru 439/2010 tal-Parlament Ewropew u tal-Kunsill tad-19 ta' Mejju 2010 li jistabbilixxi Uffiċċju Ewropew ta' Appoġġ fil-qasam tal-Asil(10), u b'mod partikolari l-Artikolu 36 tiegħu,
2. Japprova l-għeluq tal-kontijiet tal-Uffiċċju Ewropew ta' Appoġġ fil-qasam tal-Asil għas-sena finanzjarja 2014;
li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Uffiċċju Ewropew ta' Appoġġ fil-qasam tal-Asil għas-sena finanzjarja 2014
– wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit tal-Uffiċċju Ewropew ta' Appoġġ fil-qasam tal-Asil għas-sena finanzjarja 2014,
A. billi, skont ir-rapporti finanzjarji tiegħu, il-baġit finali tal-Uffiċċju Ewropew ta' Appoġġ fil-qasam tal-Asil ("l-Uffiċċju") għas-sena finanzjarja 2014 kien jammonta għal EUR 15 663 975; billi 94 % tal-baġit tal-Uffiċċju huwa derivat mill-baġit tal-Unjoni;
B. billi l-Qorti tal-Awdituri ("il-Qorti"), fir-rapport tagħha dwar il-kontijiet annwali tal-Uffiċċju għas-sena finanzjarja 2014 ("ir-rapport tal-Qorti"), stqarret li kisbet assigurazzjoni raġonevoli li l-kontijiet annwali tal-Uffiċċju huma affidabbli u li t-tranżazzjonijiet ta' bażi huma legali u regolari;
1. Jinnota mir-rapport tal-Qorti li l-azzjoni korrettiva għaż-żewġ kummenti li saru fir-rapporti 2012 u 2013 tal-Qorti rispettivament hija mmarkata bħala "Għadha għaddejja"; jinnota, barra minn hekk, li l-azzjoni korrettiva għal tliet kummenti li saru fir-rapporti 2012 u 2013 tal-Qorti hija mmarkata bħala "Għadha għaddejja" filwaqt li l-azzjoni korrettiva għal tliet kummenti li saru fir-rapport 2013 tal-Qorti hija mmarkata bħala "Mhux Applikabbli";
2. Jirrikonoxxi mill-Uffiċċju li:
- inkluda l-informazzjoni dwar id-dovuti għall-ispejjeż tal-persunal fil-formoli xierqa, flimkien mal-ġustifikazzjonijiet meħtieġa għas-sena finanzjarja 2014;
- ġew stabbiliti miżuri biex jiġu indirizzati l-kwistjonijiet rikorrenti ta' stima ħażina tal-ħtiġijiet baġitarji u l-pagamenti tard kif ukoll il-kwistjonijiet ta' trasparenza u kunflitti ta' interess;
- ġiet approvata politika dwar il-kunflitt ta' interess mill-Bord ta' Tmexxija sa tmiem l-2013 u l-membri kollha tal-Bord ta' Tmexxija kif ukoll id-Direttur Eżekuttiv iffirmaw il-formola tal-kunflitt ta' interess tal-Uffiċċju u kkonfermaw in-nuqqas ta' kunflitti ta' interess;
3. Jinnota bi tħassib li l-Uffiċċju għamel riport ta' EUR 1 300 000 bħala impenji baġitarji li ma kinux koperti minn impenji legali; ifakkar lill-Uffiċċju li dan jikkontradixxi r-Regolament Finanzjarju; jirrikonoxxi d-deċiżjoni tal-Uffiċċju li jikkoreġi dawn ir-riporti irregolari fis-sistema ta' ġestjoni baġitarja fl-2015, minħabba li l-perjodu finanzjarju diġà ngħalaq għas-sena finanzjarja 2014;
4. Jinnota li l-isforzi ta' monitoraġġ baġitarju matul is-sena finanzjarja 2014 irriżultaw f'rata ta' implimentazzjoni baġitarja ta' 84,69 %, li tfisser tnaqqis ta' 2,65 % meta mqabbla mal-2013; jinnota, barra minn hekk, li r-rata ta' eżekuzzjoni tal-approprjazzjonijiet ta' pagament kienet ta' 71,33 %, li tfisser tnaqqis ta' 15,85 % meta mqabbla mal-2013;
5. Jiġbed l-attenzjoni għall-fatt li 1 062 pagament, li jirrappreżentaw 28,6 %, saru wara l-limitu taż-żmien stabbilit fir-Regolament Finanzjarju, u jirrappreżentaw żieda ta' 10,6 % meta mqabbla mal-2013; jinnota bi tħassib li d-dewmien medju għall-pagamenti tard żdied bi tlett ijiem għal 24 jum mill-2013 għall-2014; jinnota mill-Uffiċċju li ġiet introdotta sensiela ta' miżuri maħsuba biex inaqqsu l-pagamenti tard kif ukoll li r-rata ta' pagamenti tard fl-2015 tnaqqset fl-2015; jitlob lill-Uffiċċju jirrapporta lill-awtorità ta' kwittanza dwar il-miżuri meħuda biex jindirizzaw din il-kwistjoni;
6. Jinnota mill-Uffiċċju li, mit-tieni tliet xhur tal-2015 'il quddiem, se jagħmel rieżami tal-baġit annwali tiegħu mill-anqas darbtejn fis-sena, bil-għan li jtejjeb l-ippjanar baġitarju u l-proċess ta' implimentazzjoni, kif ukoll li jnaqqas l-ammont sproporzjonat ta' riporti; jinnota, barra minn hekk, li l-Uffiċċju introduċa format ġdid għar-rapporti dwar l-istatus tal-baġit ta' kull xahar kif ukoll sessjonijiet ta' ħidma interni dwar l-implimentazzjoni tal-baġit u l-ġestjoni finanzjarja; jistieden lill-Uffiċċju jirrapporta lill-awtorità ta' kwittanza dwar l-effikaċja tal-miżuri meħuda;
7. Jieħu nota li 21,2 % (EUR 146 417) tal-approprjazzjonijiet impenjati mhux differenzjati riportati mill-2013 ġew ikkanċellati fl-2014, rata li tirrappreżenta żieda ta' 4,7 % meta mqabbla mal-2013; josserva li dawn il-kanċellazzjonijiet huma prinċipalment relatati ma' servizzi interim, korsijiet ta' taħriġ tal-persunal, appoġġ amministrattiv u spejjeż għat-traduzzjoni; ifakkar lill-Uffiċċju li dawn il-kanċellazzjonijiet mhumiex konformi mal-prinċipju baġitarju tal-annwalità u li ammont għoli ta' kanċellazzjonijiet ta' riporti mis-sena preċedenti jindika dgħufijiet fl-ippjanar baġitarju; jirrikonoxxi mill-Uffiċċju li ġew stabbiliti miżuri biex jittejbu l-ippjanar baġitarju u l-proċess ta' implimentazzjoni tiegħu u biex jitnaqqas kwalunkwe riport sproporzjonat fi tmiem is-sena finanzjarja;
8. Jieħu nota li l-livell ta' approprjazzjonijiet impenjati għat-Titolu II (nefqa amministrattiva) li ġie riportat għall-2015 kien għoli, fil-livell ta' 27,9 %; jinnota li dawn ir-riporti huma prinċipalment relatati mas-servizzi konsultattivi u ta' konsulenza tal-IT li saru fl-2014 minkejja li ma ġewx fatturati jew ma sarux matul l-2015;
9. Jieħu nota tal-politika aġġornata ta' reklutaġġ li tirrifletti l-bidliet fir-Regolamenti tal-Persunal; jirrikonoxxi mill-Uffiċċju li fl-2015 huwa rreveda l-linji gwida tar-reklutaġġ u tas-selezzjoni billi introduċa passi u kontrolli ulterjuri biex jiżgura t-trasparenza u t-trattament ugwali; jinnota bi tħassib li l-azzjoni korrettiva għall-kumment dwar it-trasparenza tal-proċeduri ta' reklutaġġ, imqajjem fir-rapport 2012 tal-Qorti, hija mmarkata bħala "Pendenti" fir-rapport tal-Qorti; jistieden lill-Uffiċċju jipprovdi rapport lill-awtorità ta' kwittanza dwar l-effikaċja tal-miżuri meħuda; jistenna bil-ħerqa l-awditu li jmiss tal-Qorti u l-evalwazzjoni tagħha fir-rigward tal-azzjonijiet korrettivi meħuda;
10. Jikkonstata mir-rapport tal-Qorti li l-Uffiċċju għandu rata għolja ta' bidla fil-persunal, b'14-il membru tal-persunal li telqu fl-2014, inklużi erbgħa f'pożizzjonijiet ewlenin; jaqbel mal-Qorti li din ir-rata għolja ta' bidla fil-persunal tirrappreżenta riskju konsiderevoli għall-kisba tal-objettivi stabbiliti fil-programm annwali u multiannwali tal-Uffiċċju; jirrikonoxxi mill-Uffiċċju li huwa impjega sostituti għall-membri tal-persunal li telqu fl-2014, kif ukoll li issa jew il-karigi kollha huma okkupati jew il-proċeduri ta' reklutaġġ qegħdin jitwettqu; jitlob lill-Uffiċċju jinvestiga r-raġunijiet għal-livell għoli ta' bidla fil-persunal u jirrapporta lura lill-awtorità ta' kwittanza dwar l-azzjonijiet meħuda biex jindirizza dan il-fatt;
11. Jinnota bi tħassib li l-Uffiċċju naqas milli jagħmel disponibbli pubblikament kemm il-politika tiegħu dwar il-prevenzjoni u l-ġestjoni tal-kunflitti ta' interess kif ukoll il-formoli tal-kunflitt ta' interess iffirmati mill-membri tal-Bord ta' Tmexxija u mid-Direttur Eżekuttiv; iħeġġeġ lill-Uffiċċju jtemm din l-azzjoni malajr kemm jista' jkun;
12. Jitlob li jsir titjib globali fil-prevenzjoni tal-korruzzjoni u fil-ġlieda kontriha permezz ta' approċċ olistiku, li jibda b'aċċess pubbliku mtejjeb għad-dokumenti u regoli aktar stretti dwar il-kunflitti ta' interess, bl-introduzzjoni jew bit-tisħiħ ta' reġistri ta' trasparenza u bl-għoti ta' riżorsi suffiċjenti għal miżuri tal-infurzar tal-liġi, u anke permezz ta' titjib fil-kooperazzjoni bejn l-Istati Membri u ma' pajjiżi terzi rilevanti;
13. Jitlob lill-Aġenzija tadotta regoli ċari dwar l-informaturi u kontra każijiet ta' "revolving doors";
14. Jieħu nota li mis-sitt Standards ta' Kontroll Intern pendenti u mhux implimentati bis-sħiħ, tnejn ġew implimentati; jikkonstata li l-implimentazzjoni tal-erba' Standards ta' Kontroll Intern li fadal għadha għaddejja b'assistenza minn konsulenza esterna; jistieden lill-Uffiċċju jirrapporta lill-awtorità ta' kwittanza dwar l-implimentazzjoni sħiħa tal-Istandards ta' Kontroll Intern pendenti;
15. Jieħu nota li, wara r-rieżami limitat tal-implimentazzjoni tal-Istandards ta' Kontroll Intern li sar mis-Servizz tal-Awditjar Intern (IAS) tal-Kummissjoni, ħdax-il rakkomandazzjoni ġew innotati bħala implimentati b'mod adegwat u kellhom jingħalqu mill-IAS; jinnota, barra minn hekk, li seba' rakkomandazzjonijiet minn snin preċedenti baqgħu miftuħa, erbgħa mmarkati bħala "importanti ħafna", u tlieta bħala "importanti"; jitlob lill-Uffiċċju jirrapporta lill-awtorità ta' kwittanza dwar l-implimentazzjoni tar-rakkomandazzjonijiet li fadal;
16. Jirrikonoxxi d-diffikultajiet fil-ġestjoni tal-kriżi attwali tar-rifuġjati; jirrikonoxxi, barra minn hekk, li l-kompiti tal-Aġenzija aktarx se jkomplu jiżdiedu u li konsegwentement se jkun meħtieġ li jiżdiedu l-baġit u l-livelli tal-persunal tagħha; jitlob, għaldaqstant, lill-Aġenzija żżid l-isforzi tagħha u ttejjeb il-ġestjoni baġitarja tagħha, kif ukoll tippreżenta pjan ta' azzjoni biex tkun tista' taħdem bl-aħjar mod fis-snin li ġejjin;
17. Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta' natura orizzontali, għar-riżoluzzjoni tiegħu [tal-xx xxxx 2016](13) [dwar il-prestazzjoni, il-ġestjoni finanzjarja u l-kontroll tal-aġenziji].).
1. Jinnota li l-aġenzija fl-2014 kellha riport ta' madwar EUR 1,3 miljun f'termini ta' impenji baġitarji li ma kinux koperti minn impenji legali; jinnota li 28,6 % tal-pagamenti tal-Aġenzija saru wara l-limiti ta' żmien stabbiliti fir-Regolament Finanzjarju; jinnota li 21,2 % tal-apprporjazzjonijiet ta' impenn mhux differenzjati riportati fl-2014 ġew imħassra, rata ogħla minn dik tal-2013 (16,5 %); jaqbel mal-Qorti tal-Awdituri li dan jindika dgħufijiet fl-ippjanar tal-baġit tal-Aġenzija u jmur kontra l-prinċipju baġitarju tal-annwalità, filwaqt li jirrikonoxxi li, f'xi każijiet, ir-riporti jistgħu jkunu dovuti għan-natura pluriennali tal-operazzjonijiet, il-proċeduri tal-akkwist jew il-proġetti;.
2. Jinnota l-konklużjonijiet tal-Qorti tal-Awdituri li l-kontijiet annwali tal-Uffiċċju Ewropew ta' Appoġġ fil-qasam tal-Asil jippreżentaw b'mod ġust il-pożizzjoni finanzjarja tiegħu fil-31 ta' Diċembru 2014 u li t-tranżazzjonijiet tiegħu huma legali u regolari;
3. Jinnota li ċ-ċaqliq għoli tal-persunal fl-2014, b'14-il membru tal-persunal jħallu l-Aġenzija, inklużi 4 f'karigi ewlenin; jaqbel mal-Qorti li dan jirrappreżenta riskju konsiderevoli għall-kisba tal-għanijiet stipulati fil-programm ta' ħidma annwali u pluriennali;
4. Jieħu nota tal-kwistjoni kontinwa mqajma mill-Qorti tal-Awdituri fl-2013, b'rabta mal-fatt li l-mistoqsijiet għall-intervisti u t-testijiet ġew imfassla wara l-eżaminazzjoni tal-applikazzjonijiet individwali, li wassal għas-suppożizzjoni li dawn ġew influwenzati minnhom; jinnota bi tħassib f'din il-kwistjoni li l-kumitati tal-għażla mhux dejjem taw punteġġi lill-kriterji tal-għażla kollha inklużi fl-avviżi ta' postijiet battala; iħeġġeġ lill-Aġenzija sabiex minnufih tirrimedja l-proċedura ta' reklutaġġ;
5. Jilqa' l-adozzjoni ta' politika dwar il-prevenzjoni u l-ġestjoni tal-kunflitti ta' interess skont il-linji gwida ppubblikati mill-Kummissjoni f'Diċembru 2013 u jħeġġeġ lill-Aġenzija tippubblika din il-politika flimkien mas-CVs u d-dikjarazzjonijiet ta' interess u tipprovdi lill-awtorità ta' kwittanza b'rekord tal-każijiet identifikati ta' kunflitti ta' interess; jitlob lill-Aġenzija biex tadotta regoli ċari dwar informaturi u kontra każijiet ta' "revolving doors";
6. Jirrikonoxxi d-diffikultajiet fil-ġestjoni tal-kriżi tar-refuġjati attwali; jirrikonoxxi, barra minn hekk, li l-kompiti tal-Aġenzija aktarx li se jiżdiedu aktar u li konsegwentement se jkun meħtieġ li jiżdiedu l-baġit u l-livelli tal-persunal tagħha; jitlob għalhekk lill-Aġenzija żżid l-isforzi tagħha u ttejjeb il-ġestjoni baġitarja tagħha u tressaq pjan ta' azzjoni biex tkun tista' taħdem bl-aħjar mod fis-snin li ġejjin.
ĠU C 409, 9.12.2015, p. 102.